procesaur/Wiki.mk huggingface dataset:
Османлиско-персиски војни

Подолу е списокот на војни помеѓу Отоманското Царство и династиите Сефевиди, Хотаки, Афшариди, Занди и Каџари од Персиската Империја. Овие две земји војувале во периодот од 16 век до Првата светска војна. двете земји како големи соперници биле поделени и според верска основа. Османлиите биле сунити додека Персијците шиити. Главните конфликти меѓу двете земји се одвивале за контрола над Источна Анадолија, Кавказ и Месопотамија (Ирак).
Назив, Султан, Шах, Мировен договор, Победник
Битка кај Чалдиран (1514), Селим I, ИсмаилI, без договор, Османлиско Царство
1532–1555, Сулејман I, Тахмасп I, Договор од Амасија (1555), Османлиско Царство
1578–1590, Мурат III, Абас I, Цариградски договор (1590), Османлиско Царство
1603–1618, Ахмед I, Абас I, Договор на Насух Паша (1612), Персиска Империја
1603–1618, Ахмед I, Мустафа I, Осман II, Абас I, Договор од Серав (1618), Персиска Империја
1623–1639, Мурат IV, Абас I, Договор од Зухаб (1639), Османлиско Царство
1722–1727, Ахмед III, Махмуд Хотаки, Договор од Хамедан (1727), без победник
1730–1735, Ахмед III, Махмуд I, Надер Шах, Договор на Ахмед Паша (1732), Персиска Империја
1730–1736, Махмуд I, Абас III, Надер Шах, Договор од Цариград (1736), Персиска Империја
1743–1746, Махмуд I, Надер Шах, Договор од Керден (1746), Персиска Империја
1775–1776, Абдул Хамид I, Карим Занд Шах, без договор, Басра заземена од Персија,<ref и вратена по три години од Османлиите.<ref
1821–1823, Махмуд II, Фатах Али Шах, Договор од Ерзурум (1823), без победник
Чај со Мусолини (филм)

Чај со Мусолини (англиски: ''Tea with Mussolini'') е филм од 1999 година, во режија на Франко Зафирели. Главните улоги ги толкуваат: Шер, Џуди Денч и Меги Смит.
1 Содржина
Дејството на филмот се одвива во Италија, во 1935 година. Лука е момче со несредена семејна состојба, кое живее во Фиренца. Неговата мајка е умрена, а татко му има малку време за него. Сепак, тој е добредојден гостин кај Англичанката Мери, која е дојдена во Италија за да ја изучува европската култура. Кога фашизмот започнува да зема замав во Италија, Мери организира средба со Мусолини за да се увери дека тој има добри намери.
Мирина

Мирина била кралица на Амазонките. Според Диодор Сикулус, таа водела воен поход во Либија и освоила победа над народот познат и како Атлантиани, уништувајќи го нивниот град Срн; но била помалку успешна во борбата против Горгоните (кои се опишани од страна на Диодор како воинствена нација која живеела во близина на Атлантианите), не успеала да ги докрајчи нивните шуми. За време на подоцнежна кампања, таа го промени договорот за мир со Хор, владетелот на Египет, освоила неколку народи, вклучувајќи ги и Сиријците, Арапите и Киликијаните. Таа, исто така ја освои Голема Фригија, од Таур до реката Каикос и неколку егејски острови, вклучувајќи го и Лезбос; исто така се смета дека таа прва стигнала на претходно ненаселениот остров кој таа го именувала Самотраки, и изградела храм таму. Градовите Мирина (во Лемнос), најверојатно и друга Мирина во Мизија, Митилена, Кими, Питејн и Приен се верува дека се основани од неа, и се именувани по неа, нејзината сестра Митилена, и командирите во нејзината армија, Кими, Питејн и Приен.
Втора фудбалска лига на Македонија 2005/2006

Втората фудбалска лига на Македонија 2005/2006 - 14. издание на Втората фудбалска лига на Македонија. Сезоната започнала на 6 август 2005 и завршила на 20 мај 2006. Во оваа сезона, првак бил Пелистер.
1 Екипи
Екипа, Град / Село, Стадион, Капацитет
Караорман, Струга, Стадион Градска Плажа, 500
Лозар, Демир Капија, Градски стадион Демир Капија, 500
Маџари Солидарност, Скопје, Стадион Борис Трајковски, 3.000
Металург, Скопје, Стадион Железарница, 3.000
Младост, Сушица, Стадион Сушица, 1.500
Напредок, Кичево, Градски стадион Кичево, 5.000
Новаци 2005<sup>1</sup>, Новаци, Стадион Новаци, 500
Пелистер, Битола, Стадион Тумбе Кафе, 6.100
Скопје, Скопје, Стадион Железарница, 3.000
Слога Југомагнат, Скопје, Стадион Чаир, 6.000
Тетекс, Тетово, Градски стадион Тетово, 15.000
Турново, Турново, Стадион Кукуш, 1.500
1 Братство бил преземен од управата на Новаци и му било сменето името во Новаци 2005.
2 Табела
3 Бараж за унапредување
----
4 Бараж за опстанок
--------
5 Поврзано
* Фудбалски куп на Македонија 2005/2006
* Прва фудбалска лига на Македонија 2005/2006
* Трета фудбалска лига на Македонија 2005/2006
Хиполита

Хиполита била Амазонска кралицата која поседувала магичен појас кој и го дал татко и Арес, богот на војната. Појасот го означувал нејзиниот авторитет како кралица на Амазонките. Таа е важна и во митовите на Херакле и на Тезеј. Затоа приказните за неа се доволно разновидни што тие всушност би можеле да бидат за неколку различни карактери.
Тенок стрелец

Тенок стрелец или змија-џитка — вид неотровна змија од семејството на смоковите (Colubridae). Прв ја опишал Карл Ајхвалд во 1831 г.
1 Распространетост
Оваа змија се среќава во Македонија, на Балканот, Беломорјето, на Кипар, на Близок Исток|Блискиот Истокок па до Туркменистан и Кавказ.
2 Опис
Тенкиот стрелец се среќава во суви предели, во пустински и карпести краишта, во шуми, честаци и обработливи површини од морско ниво, па сè до надморска височина од 2000 м. Чест жител на полињата и страда од прегазување на патиштата. Телото е тенко, ретко подолго од еден метар. Поголеми закани за тенкиот стрелец се шумските пожари, интензивното земјоделство и непосредни мерки за искоренување.
3 Биологија
Женките снесуваат по 3 до 16 јајца во секое гнездо.
4 Подвидови
Постојат пет или шест подвида:
*''Platyceps najadum albitemporalis'' (Darevsky & Orlov, 1994)
*''Platyceps najadum atayevi'' (Tuniyev & Shammakov, 1993), Копетдаг, Иран/Туркменистан
*''Platyceps najadum dahlii'' (Fitzinger, 1826), Македонија, Балкан, Кипар, беломорска Турција
*''Platyceps najadum kalymnensis'' (Schneider, 1979), ендемска на островот Калимнос, Беломорје
*''Platyceps najadum najadum'' (Eichwald, 1831), Кавказ и Мала Азија
*''Platyceps najadum schmidtleri'' (Schätti & Mccarthy, 2001, Загрос, Иран
5 Поврзано
* Вистински смокови
* Список на змии во Македонија
Марпесија

Марпесија — кралицата на Амазонките со Лампеда, нејзина сестра, како совладетел во старогрчките и римски преданија. Тие владееле со Хипон по смртта на Лисипе.
Марпесија била една од владетелките кои помогнаа да се воспостави грчкиот град Ефес. Таа исто така воспостави град во Кавказ кој се нарекува Камен на Марпесија или Марпесиска Спила. Александар Македонски, подоцна изградил порта таму, која била наречена Касписка Врата. Марпесија и Лампеда го прошириле влијанието на Амазонките во Европа и Мала Азија, станувајќи терор во тој дел од светот.
Марпесија била наследена од нејзините ќерки Оритија и Антиопа (некои извори ја додадаваат и Синопа), откако таа била убиена во битка за време на ненадејната инвазија од страна на азиските варвари.
Во ''Познати жени'' од Џовани Бокачо, поглавје е посветено на Лампеда и Марпесија.
Пентесилеја

Пентесилеја (грчки: Πενθεσίλεια = „онаа која предизвикува тагување“) — лик од старогрчката митологија, кралица на Амазонките. Таа била ќерка на богот на војната Арес и на кралицата на Амазонките, Отрепа, како и сестра на Хиполита, Антиопа и Меланипа. Според Квинт Смирнски, Пентесилеја ја убила сестрата Хиполита со копје додека ловеле елени. Оваа несреќа ѝ предизвикала на Пентесилеја голема тага, што посакувала да умре, но како Амазонка, таа морала да го стори тоа чесно и во битка. Затоа, лесно била убедена да се приклучи во Тројанската војна, борејќи се храбро на страната на бранителите на Троја. Таму, таа погинала од раката на Ахил.
Ждрепка (змија)

Ждрепка — неотровна змија од семејството на смоковите (''Colubridae'').
1 Опис
Возрасните единки се жолтеникаво кафеави со четири темни пруги, на кои се однесува научното име на видот. Од окото до аголот на устата накосо се протега долгнавест темен белег. Младите на грбот имаат низа темнокафеави дамки со наизменични темнокафеави точки од страните, сите на светла заднина. Возрасните змии достигнуваат должина од 2,6 м, а понекогаш и повеќе. Лушпите на грбот се малку (но сепак забележливо) засртени. Највеќето имаат и предочни лушпи.
2 Распространетост
Оваа змија се среќава во Македонија, јужна Европа, и тоа претежно во Италија и на Балканот, од Словенија до Грција.
Понто-средоземен вид на змија, кој се среќава најчесто по рабови на шуми и живи огради, отворени шуми и каменести обраснати падини. Претпочита топли и сенчести места, најчесто влажни станишта и може да се сретне во мочуришни подрачја и близу до локви и потоци. Често лови во топли и облачни услови во самрак, а добро се искачува на дрвја и плива. Ждрепката е релативно флегматична и слабо подвижна змија. Таа е најголема и најробустна змија од сите крупни европски змии, достигнувајќи должина до околу 260 cm. Во рамките на Национален парк Галичица, таа е присутна на надморски височини од бреговите на езерата до 1.650 m во отворени шумски подрачја, чистинки и суви тревести терени. Авторот на овој извештај го регистрира присуството на оваа змија на локалитетот Преслап (1.600 m), карпестиот рид над село Лескоец, во ливадите кај локвата Глајшо и во близина на планинската куќа.
3 Заштита
Од Европските документи видот е заштитен согласно: Директива за живеалишта 92/43/EEC Анекс II: Животински и растителни видови кои се значајни за Унијата и чија заштита бара определување на посебни подрачја за заштита; Анекс IV: Животински и растителни видови кои се значајни за Унијата и се под строга заштита, Конвенција за заштита на европскиот див свет и природните живеалишта (BERN) – Апендикс II строго заштитени фаунистички видови, како и според Конвенцијата за меѓународна трговија на загрозени видови од дивата фауна и флора (CITES).
4 Поврзано
* Вистински смокови
* Список на змии во Македонија
УЕФА Лига на шампиони 2013-2014

УЕФА Лига на шампиони 2013/14 — 59-та сезона на најдоброто европско натпреварување во фудбал организиран од УЕФА, и 22-ра сезона откако е преименувана од Куп на Европските шампиони во УЕФА Лига на шампиони.
Финалето беше одиграно помеѓу Реал Мадрид и Атлетико Мадрид на Естадио да Луз во Лисабон, Португалија. Обележувајќи го петтото финале во кое ќе учествуваат две екипи од иста асоцијација, но и прво финале во историјата на натпреварувањето каде што двајцата финалисти се од ист град. Баерн Минхен ја бранеше титулата но беа елиминирани во полуфиналето Реал Мадрид.
За првпат, тимовите кои се квалификуваа во групната фаза исто така се квалификуваа во ново формираната УЕФА Младинската лига 2013/14, натпреварување за играчи до 19 години.
1 Учество на екипи
1.1 Рангирање на фудбалските асоцијации
За УЕФА Лига на шампиони 2013–14, фудбалските асоцијации се распоредени според нивното место во УЕФА коефициенти на земји за 2012, кои го земаат предвид настапот во европските турнити од 2007–08 до 2011–12.
2 Квалификации
2.1 Прво квалификационо коло
Ждребот за првото и второто квалификационо коло бил одржан на 24 јуни 2013 година во Нион, Швајцарија. Првите натпревари се играле на 2 и 3 јули, додека реванш натпреварите на 9 и 10 јули 2013 година.
|}
2.2 Второ квалификационо коло
Првите натпревари се одиграле на 16 и 17 јули, додека реванш натпреварите на 23 и 24 јули 2013 година.
|}
;Напомена
* Напомена 1: Редоследот на домаќинствата е променет по извлекувањето на ждребот.
2.3 Трето квалификационо коло
Прваци
Останати
3 Плеј-оф рунда
Прваци
Останати
4 Групна фаза
Легенда:
Победникот во групата и второпласираниот продолжуваат во осминафиналето.
Третопласираниот тим продолжува да се натпреварува во шеснаесетте финални тимови во УЕФА Лига Европа.
5 Осминафинале
Ждрепката за осминафиналето се одржала на 16 декември 2013 година. Првите натпревари ќе се одиграат на 18, 19, 25 и 26 февруари а реванш натпреварите на 11, 12, 18 и 19 март 2014 година.
|}
6 Четвртфинале
Ждрепката за четвртфиналето се одржала на 21 март 2014 година. Првите натпревари се играат на 1 и 2 април, а реванш натпреварите на 8 и 9 април 2014 година.
|}
<sup>1</sup> Челси се пласирал во полуфиналето по правилото на повеќе постигнати голови на гости
7 Полуфинале
Ждрепката за полуфиналето и финалето (за да се одреди домашниот тим поради административни причини) била одржана на 11 април 2014 година. Првите натпревари ќе се играат на 22 и 23 април, а реванш натпреварите на 29 и 30 април 2014 година.
|}
7.1 Финале
Финалето беше одиграно на 24 мај 2014 на Естадио да Луз во Лисабон, Португалија. Победникот се квалификуваше во УЕФА Супер Купот 2014 и Светското Клупско Првенство 2014.
Рибарка (змија)

Змија-рибарка — неотровна змија од потсемејството белоушки (''Natricinae'') во рамките на семејството на смоковите (''Colubridae'').
1 Опис
Женките се поголеми од мажјаците и достигнуваат највеќе 1,0-1,3 м во должина. По боја се разликуваат од сивкасто зелена до кафеавкаста или речиси црна, со темни точки по грбот. Стомакот напати има живи бои (жолто или портокалово) со црни точки, мошне налик на коцки за играње.
2 Биологија
Оваа змија живее претежно во реки и езера и се храни со риби (оттаму и народното име). Понекогаш се храни со водоземци како жаби и полноглавци.
Не е отровна, туку се брани со излачување на многу одбивен мирис од задниот отвор. Друг одбранбен механизам е лажирањето смрт (танатоза).
Во сезоната на парење (март–април-мај), змиите-рибарки се собираат во големи групи. Јајцата се положуваат обично во јули, при што едно гнездо има 10-30 јајца. Младите се изведуваат на почетокот на септември.
Змијата-рибарка спие зимски сон од октомври до април во суви дупки крај водата.
3 Распространетост
Покрај Македонија, змијата-рибарка се среќава шрум Европа и Азија: Авганистан, Австрија, Азербејџан, Албанија, Босна и Херцеговина, Бугарија, Германија, Грузија, Грција, Египет, Ерменија, Израел, Ирак, Италија, Јемен, Јордан, Казахстан, Кина, Кипар, Киргистан, Либан, Пакистан, Полска, Романија, Русија, Сирија, Словачка, Словенија, Србија, Таџикистан, Туркменистан, Турција, Узбекистан, Украина, Унгарија, Франција, Хрватска, Црна Гора, Чешка, и Швајцарија.
4 Забележани заболувања
Во рушевините на Истрија во областа Добруџа, Романија е забележано заболување на змиите-рибарки од паразитскиот цевчест црв, namely ''Eustrongylides'' и, почнувајќи од 2005 г. ова население е предмет на проучување.
5 Поврзано
* Смокови
* Список на змии во Македонија
Отоманско-венецијанска војна (1537–1540)

Третата османлиско-венецијанска војна се водела во периодот од 1537 до 1540 година меѓу Османлиското Царство во сојуз со Франција и Венецијанската Република која била во сојуз со Папската Држава, Шпанија, Џенова, Кралство Неапол итн. Најпознати битки од оваа војна се Опсадата на Крф и Битката кај Превеза.
Војната завршила со капитулација на Венецијанската Република на 2 октомври 1540 година. Опсадата на Кастелнуово била последната битка во војната.
Договор од Цариград (1533)

Цариградскиот договор бил потпишан на 22 јули 1533 година помеѓу Османлиско Царство и Австрија.
Според договорот, Фердинанд ги повлекол своите сили од Унгарија, Јанош Запола бил признаен како крал на Унгарија под османлиски суверенитет, Австрија се согласила да плаќа 30.000 дукати годишно на Османлиите.
Втора фудбалска лига на Македонија 2001/2002

Втората фудбалска лига на Македонија 2001/2002 - 10. издание на Втората фудбалска лига на Македонија. Сезоната започнала во август 2001 и завршила на 29 мај 2002. Во оваа сезона првак бил Тиквеш.
1 Екипи
Екипа, Град / Село
11 Октомври, Прилеп
Алумина, Скопје
Башкими, Куманово
Борец, Велес
Брегалница, Делчево
Дрита, Боговиње
Јака, Радовиш
Југохром, Јегуновце
Караорман, Струга
Кожуф, Гевгелија
Македонија, Враништа
Новаци, Новаци
Охрид 2001, Охрид
Саса, Македонска Каменица
Слога, Виница
Тиквеш, Кавадарци
Тетекс, Тетово
Турново, Турново
2 Табела
Поз, Екипа, Нат, Поб, Нер, Пор, Дад, При, Раз, Бод
1, Тиквеш, 34, 25, 4, 5, 98, 25, +73, 79
2, Брегалница, 34, 24, 2, 8, 95, 32, +63, 74
3, Башкими, 34, 22, 4, 8, 86, 44, +42, 70
4, Кожуф, 34, 16, 5, 3, 68, 49, +19, 53
5, Караорман, 34, 16, 3, 15, 69, 67, +2, 51
6, Турново, 34, 14, 8, 12, 49, 50, –1, 50
7, Охрид 2001, 34, 16, 2, 16, 66, 78, –12, 50
8, Алумина, 34, 13, 10, 11, 55, 37, +18, 49
9, Тетекс, 34, 15, 3, 16, 55, 38, +17, 48
10, Јака, 34, 15, 3, 16, 47, 54, –7, 48
11, Саса, 34, 14, 6, 14, 46, 59, –13, 48
12, Новаци, 34, 14, 5, 15, 49, 48, +1, 47
13, Борец, 34, 14, 5, 15, 37, 36, +1, 47
14, 11 Октомври, 34, 15, 2, 17, 59, 69, –10, 47
15, Дрита, 34, 15, 1, 18, 52, 63, –11, 46
16, Слога, 34, 13, 4, 17, 53, 59, –6, 43
17, Македонија, 34, 5, 5, 24, 32, 92, –60, 20
18, Југохром, 34, 2, 2, 30, 29, 149, –120, 8
Унапредени во Првата македонска фудбалска лига
Отпаднати во Третата македонска фудбалска лига
Извор:
3 Поврзано
* Фудбалски куп на Македонија 2001/2002
* Прва фудбалска лига на Македонија 2001/2002
* Трета фудбалска лига на Македонија 2001/2002
Одрински договор (1547)

Одрински договор — мировен договор потпишан во 1547 година помеѓу Османлиско Царство и Австрија.
Во 1541 година Сулејман I продолжил со воената кампања во Унгарија, која резултирала со заземање на тврдината Будим (Буда). По оваа победа, Османлиското Царство воспоставила контрола над централна Унгарија. Победата претставува една од најзначајните на Османлиите против Фердинанд I, најмногу поради тоа што градот во следните 150 години бил под нивна контрола. Откако Фердинанд се обидел да ја презеде Пешта, Сулејман во 1543 година се вратил во Унгарија и ја претворил катедралата во Будим во џамија. На крајот бил постигнат договор во 1547 г., во кој биле вклучени Франција, Венеција, и папа Павле III; Фердинанд се согласил да му исплаќа на султанот 30.000 дукати на годишно ниво. Ова му овозможило на Сулејман повторно да ја нападне Персија, да го поврати Тебриз и да го преземе градот Ван во наредната година.
Втора фудбалска лига на Македонија 2000/2001

Втората фудбалска лига на Македонија 2000/2001 - 9. издание на Втората фудбалска лига на Македонија. Сезоната започнала на 19 август 2000 и завршила во мај 2001. Во оваа сезона првак бил Куманово.
1 Екипи
Екипа, Град / Село
11 Октомври, Прилеп
Алумина, Скопје
Башкими, Куманово
Брегалница, Делчево
Вардар, Неготино
Јака, Радовиш
Југохром, Јегуновце
Караорман, Струга
Куманово, Куманово
Малеш, Берово
Месна Индустрија, Свети Николе
Младост ГТ, Оризари
Напредок, Кичево
Новаци, Новаци
Охрид, Охрид
Слога, Виница
Тетекс, Тетово
Шкендија, Арачиново
2 Табела
Поз, Екипа, Нат, Поб, Нер, Пор, Дад, При, Раз, Бод
1, Куманово, 34, 23, 8, 3, 79, 27, +52, 77
2, Напредок, 34, 23, 3, 8, 74, 43, +31, 72
3, Југохром, 34, 21, 4, 9, 68, 39, +29, 67
4, Слога, 34, 19, 5, 10, 66, 32, +34, 59
5, Караорман, 34, 17, 4, 13, 65, 43, +22, 55
6, Шкендија, 34, 17, 4, 13, 60, 54, +6, 55
7, Алумина, 34, 16, 6, 12, 64, 49, +15, 54
8, Охрид СБ, 34, 16, 5, 13, 55, 51, +4, 53
9, Новаци, 34, 16, 4, 14, 56, 43, +13, 52
10, Тетекс, 34, 15, 6, 13, 56, 40, +16, 51
11, Јака, 34, 13, 10, 11, 53, 51, +2, 49
12, Башкими, 34, 15, 3, 16, 64, 51, +13, 48
13, Брегалница, 34, 13, 4, 17, 50, 49, +1, 43
14, 11 Октомври, 34, 12, 7, 15, 59, 69, –9, 43
15, Младост ГТ, 34, 10, 4, 20, 52, 82, –30, 34
16, Вардар, 34, 7, 2, 25, 35, 107, –72, 23
17, Месна Индустрија, 34, 4, 6, 24, 32, 89, –57, 18
18, Малеш, 34, 5, 3, 26, 29, 98, –69, 18
Унапредени во Првата македонска фудбалска лига
Отпаднати во Третата македонска фудбалска лига
Извор:
3 Поврзано
* Фудбалски куп на Македонија 2000/2001
* Прва фудбалска лига на Македонија 2000/2001
* Трета фудбалска лига на Македонија 2000/2001
Леопардов смок

Леопардов смок ( или ''Elaphe situla'') — вид неотровна змија од фамилијата на смоковите (''Colubridae'') ендемска во Европа (вклучувајќи ја Македонија), Мала Азија и на Кавказ.
1 Распространетост
Покрај Македонија, леопардовиот смок се среќава во Албанија, Босна и Херцеговина, Бугарија, Грција, Италија, Малта, Србија, Турција, Украина, Хрватска, Црна Гора и можеби на Кипар.
2 Опис
По боја, леопардовиот смок е сив или драп со низа црвеникави или кафеави напречни дамки на грбот, кои се обрабени со црно. Од секоја страна има низа мали црни точки, наизменични со грбните дамки. На задниот дел од главата и тилот стои белег во облик на буквата Y, а од едното до другото око преку предмеѓуочните лушпи има црн срповиден белег и црн појас од задочните лушпи косо до аголот на устата. Стомакот е бел, со црнa шаховница, или речиси сосема црн. Грбните лушпи се мазни и распоредени во 25 или 27 реда. ВОзрасните единки достигнуваат до 90 см во должина, од кои 16 см отпаѓаат на опашката.
3 Живеалишта
Природно живее во честак, на пасишта, во насади и селски бавчи.
4 Поврзано
* Вистински смокови
* Список на змии во Македонија
Одрински договор (1829)

Одрински договор — мировен договор склучен по крајот на Руско-турската војна (1828-1829) помеѓу Русија од страна на Алексеј Орлов и Отоманското Царство од Абдул Кадир Бег на 14 септември 1829 година.
Според договорот:
* Грција добила независност, но била задолжена да плаќа данок на султанот (во 1830 година била ослободена од данок и прогласила независност)
* биле потврдени руските граници по текот на Дунав и Кавказ
* Србија, Влашка и Молдавија добиле автономија
* бил даден рок на 18 месеци според кој христијаните во Османлиската импетија имале право да ги продадат своите имоти и да се преселат во Русија.
Договор од Цариград (1590)

Договорот од Цариград — мировен договор потпишан на 21 мај 1590 година преку кој завршила третата Отоманско-персиската војна.
Според кој Персија ги признала османлиските освојувања. Таа се обврзила да ја прекине шиитската пропаганда на територијата на Османлиското Царство и истовремено да престане со гонењето на сунитите на сопствена територија. Отоманско-персиската војна привремено ги дислоцирала османските интереси во друга насока.
Жолт смок

Жолт смок ( или ''Coluber caspius'') — чест вид змија од фамилијата на смоковите (''Colubridae'') застапена во Македонија, на Балканот и делови од Источна Европа.
1 Опис
Оваа змија е најголемата во Европа. Обично достигнува должина од 140 до 160 см, но има и примероци долги по 200 см. Најголемата забележана била долга 250 см Не е отровна и претежно е активна преку ден. Главата продолжува кон телото со дебел врат. Има округли зеници, 19 реда мазни лушпи во средината на телото (иако ретко се среќаваат по 17). Грбните лушпи имаат по две пори на задниот раб. Средишниот дел на лушпата има посветла боја. Грбната страна од телото е сивокафеава и има белези што се јасно изразени во младоста, но избледнуваат кога единката ќе стане возрасна. Стомачната страна на телото е светложолта или бела.
2 Таксономија
2.1 Синоними
Жолтиот смок прв го завел Јохан Фридрих Гмелин во 1789 г. и оттогаш има добиено повеќе научни имиња. Еве ги сите синоними:*''Coluber caspius'' (Gmelin in 1789)
*''Coluber acontistes''*''Coluber thermalis''*''Coluber jugularis caspius''*''Hierophis caspius''
3 Распространетост
Оваа змија се среќава на Балканот, делови од источна Европа и мали делови од Мала Азија. Покрај Македонија, живее во Албанија, Бугарија, Грција, Србија, Романија, Хрватска, Црна Гора, Босна и Херцеговина, Словенија, јужна Словачка, европска Турција, Молдавија, јужна Украина, јужна Русија, Казахстан, Јордан и јужна Унгарија. Според испитувањата, утврдено е дека жиевалиштата обично се наоѓаат во ниските поречија (испитани се Дунав и Олт).
4 Исхрана
Жолтиот смок се храни со мали цицачи, гуштери, птици и други змии. Иако не е отровна, оваа змија важи за жестока бидејќи каса веднаш и без предупредување. Се смета за благотворна во земјоделството бидејќи јаде глодачи кои се штетни за културите.
5 Поврзано
* Смокови
* Список на змии во Македонија
Одрински договор (1568)

Одрински договор — мировен договор склучен по крајот на Битката кај Сигетвар помеѓу Австрија и Отоманското Царство на 17 февруари 1568 година.
Австриските амбасадори во Истанбул пристигнале на 26 август 1567 година и по долготрајните разговори со Мехмед-паша Соколовиќ и Селим II, договорот бил потпишан по пет месеци во Одрин со кое се ставила крај на војната меѓу двете земји.. Светиот римски цар Максимилијан III се согласил да плати 30.000 дукати и го признал владеењето на Османлиите над Молдавија и Влашка.
Договор од Амасија (1555)

Договор од Амасија (|پیمان آماسیه; |Amasya Antlaşması) — мировен договор потпишан на 29 мај 1555 година помеѓу Османлиското Царство и Сефевидското Царство, преку кој завршила втората Отоманско-персиската војна (1532–1555).
Договорот ја дефинирал границата меѓу двете земји и истиот бил проследен со дваесетгодишен мир. Со овој договор, Ерменија и Грузија биле поделени меѓу двете земји, Османлиите го добиле поголемиот дел од Ирак заедно со Багдад кој им овозможил излез на Персискиот Залив, а Персија го задржала својот поранешен главен град Тебриз. Османлиите според договорот им дале дозвола на персиските верници да одат слободно во светите места Мека и Медина.
Отоманско-персиска војна (1532–1555)

Османлиско-персиската војна од 1532-1555 се водела помеѓу Отоманското Царство на Сулејман Величествениот и персиските Сефевиди на чело со Тахмасп I.
Војната беше предизвикана од територијалните спорови помеѓу двете империи, особено кога бегот од Битлиш одлучил да се стави себеси под персиска заштита. Исто така, Тахмасп го убил управителот на Багдад кој бил на страната на Сулејман. Персија во текот на војната сакала да направи сојуз со Хабсбуршката династија со кое Османлиското Царство ќе биде нападната на два фронта.
Во конфликтот, најпрвин Паргали Ибрахим Паша, а подоцна и самиот султан Сулејман започнале успешно да го зазимаат денешен Ирак, каде во 1534 година го зазеле Багдад.
Конфликтот завршил со потпишување на договорот во Амасија во 1555 година меѓу двата владетели. Договорот ја дефинирал границата меѓу двете земји и истиот бил проследен со дваесетгодишен мир. Со овој договор, Ерменија и Грузија биле поделени меѓу двете земји подеднакво, Османлиите го добиле поголемиот дел од Ирак заедно со Багдад кој им овозможил излез на Персискиот Залив, а Персија го задржала својот поранешен главен град Тебриз. Османлиите според договорот им дале дозвола на персиските верници да одат слободно во светите места Мека и Медина.
Челеби Љутфи-паша

Челеби Љутфи-паша (роден во - во ) — османлиски државник и Голем везир на империјата во периодот од 13 јули 1539 до април 1541 година.
Пред да стане везир учествувал во војната против Сафевидите, како и во опсадата на Родос и Белград. Бил оженет со сестрата на султанот, Шах султан. Тој на оваа функција останал до 1541 година, кога најпрвин се развел од Шах султан поради прељуба, а се смета дека и бил пијаница.
Хадим Сулејман-паша

Хадим Сулејман-паша ( - во Малград) — османлиски државник и Голем везир на царството во периодот од 1541 до 1544. Претходно бил управител на Египет во периодот 1525–1535 и 1537–1538 година.
Сулејман бил по потекло од Унгарија и бил евнух.
Учествувал во Отоманската поморска експедиција во Индиски Океан и во Опсадата на Диу.
Договор од Житваторок

Договорот од Житваторок — мировен договор со кој завршила Долгата војна помеѓу Отоманското Царство и Хабсбуршката Монархија на 11 ноември 1606 година. Договорот бил дел од системот на мировни договори кои ставиле крај на антихабсбуршкото востание на Стефан Бочкај (1604–1606).
Договорот бил договорен помеѓу 24 октомври и 11 ноември 1606 година во ''Ситуа Торок'', на поранешното устие на реката Житава (унгарски: ''Zsitva''), која се влева во Дунав во Кралство Унгарија (денес дел од Словачка). Оваа локација подоцна станала мала населба, дел од општината Радван над Дунав (унгарски: ''Dunaradvány'').
Мирот бил потпишан на 20 години, а дипломатските историчари го толкуваат на различни начини. Разликите меѓу отомански турски и унгарски текстови на договорот поттикнаа различни толкувања, на пр. текстот предвидувал дека исплатата ќе се повтори по три години. Договорот забранувал отомански ограбувачки кампањи на територијата на Кралство Унгарија и предвидувал дека унгарските населби под османлиска власт можат сами да собираат даноци преку селските судии. Османлиите, исто така, ја признале привилегијата на благородниците без данок. Меѓутоа, Османлиите никогаш не ги почитувале овие услови.
Договорот го потпишале султанот Ахмед I и надвојводата Матеја од Австрија во име на Светото Римско Царство. На 9 декември, братот на Матеја, царот Рудолф II го ратификувал договорот. Неможноста на Османлиите да навлезат понатаму во хабсбуршката територија (Кралска Унгарија) за време на Долгата турска војна бил еден од нивните први геополитички порази. Сепак, договорот ги стабилизирал условите на хабсбуршко-отоманската граница за половина век во корист на двете страни. Хабсбурзите по судирот се соочиле со сериозно домашно противење во текот на следните години, а Османлиите, освен внатрешен бунт, имале отворени судири во другите делови на нивните граници (Полска и Иран).
Во Житваторок, за прв пат, османлискиот султан, кој ја носел титулата ''Кајсер-и Рум'' ( цезар на Римското Царство) од падот на Цариград, ја признал еднаквоста на статусот на светиот римски цар со титулата ''Падишах'' (цар или, побуквално, „Господар крал“), што била титула на самиот султан. Според ова, царската хегемонија се поделила на Западна (Свето Римско Царство) и Источна (Отоманско Царство). Пред тоа, светиот римски цар се сметал за обичен ''крал'' на Виена во отоманската дипломатија. Следниот европски владетел на кој му се признава нивото на почит била Катерина Велика од Русија според Ќучуккајнарџискиот договор од 1774 година
Договорот експлицитно го вклучил Кримскиот хан како вазал на Отоманско Царство.
Семиз Али-паша

Семиз Али-паша бил османлиски државник и Голем везир на империјата во периодот од 1561 до 1565 година After palace schooling, he discharged high-level functions along the Ottoman Empire.. Во периодот од 1549 до 1554 бил управител на Египет .
Лала Мустафа-паша

Лала Кара Мустафа-паша (роден во - во ) — османлиски државник и голем везир на Османлиското Царство во периодот од 28 април 1580 до 7 август 1580 година. Мустафа-паша за кратко работел како управител на Отомански Египет во 1549 година , а ги извршувал и функциите како бејлербег на Дамаск, учествувал во Опсадата на Малта во 1565 година, во зазимањето на Кипар во 1571.
Неговиот епитет Лала во превод значи ''учител'' на султанот односно тој бил учител на синовите на самиот султан. Тој бил познат по својата жестокост кон победените противници, репутација која ја докажал кон Марко Антонио Брагадин, венецијански заштитник на Малта кој наредил да му биде одерена кожата. Во опсадата на Малта наредил да бидат погубени сите бранители и цивилни граѓани на заземаните тврдини од островот. Кога дознал за смртта на Тургут Рејс наредил заробените рицари да бидат соблечени голи, да бидат осакатени, обезглавени и фрлени во морето.
Длабочелен смок (род)

Длабочелен смок — змии од семејството на смоковите (''Colubridae''). Некои го ставаат во семејството ''Lamprophiidae''. Опфаќа следниве два постоечки а:
*''Malpolon monspessulanus'' (Reuss, 1834) — длабочелен смок
*''Malpolon moilensis'' (Hermann, 1804) — качулест длабочелен смок или „лажна кобра“
Првонаведениот вид е мошне распространет во Македонија.
1 Поврзано
* Смокови
Сијавуш-паша Кањижанин

Сијавуш-паша Кањижанин или Канијели Сијавуш-паша (? - во ) — османлиски државник и Голем везир на империјата во периодот од 24 декември 1582 до 28 јули 1584, 15 април 1586 до 2 април 1589, и во периодот од 4 април 1592 до 28 јануари 1593 година. Имал босанско или унгарско потекло.
Сердар Ферхад-паша

Сердар Ферхад-паша (? - во ) — османлиски државник и Голем везир на империјата во периодот од 1 август 1591 до 4 април 1592 година и во периодот од 16 февруари 1593 до 7 јули 1595 година.
цариградскиот договор од 1590 година исто така е познат и како договорот на Ферхад-паша.
Отоманско-персиска војна (1603–1618)

Османлиско-персиската војна е војна која се водила меѓу Сафавидско Царство на чело со шахот Абас I и Османлиското Царство на чело со султанот Ахмед I. Војната започнала во 1603 со заземање на градот Тебриз од Персијците и завршила со победа за Персијците во 1618 година.
1 Тек на војната
Години пред војната шахот Абас направил голема реформа во армијата заедно со англичанецот Роберт Шарли. Војната започнала во 1603, а првата победа за Персијците била во 1604 година кога паднала значајната османлиска тврдина на Кавказ, Ереван. Тие имале за цел да си ги вратат сите територии кои Отоманското Царство ги имало освоено претходно, вклучувајќи го и Багдад. Добивајќи ја и втората битка кај Басра во 1605 нивната територија ја поминала реката Еуфрат. Подоцна Османлиите ги дале на Персија Ширван и Курдистан. Воените дејствија биле сопрени за кратко време во 1614. Во 1618 година, силите на Абас I издвојувале голема победа кај Султаниех. Малку потоа војната завршила со потпишување на договорот на Насух Паша и договорот од Серав.
Кронах

Кронах (|Kronach) — град во Горна Франконија во сојузната покраина Баварија, Германија. Сместен е во подрачјето Франконска Шума и претставува административен центар на истоимениот округ Кронах.
Ова е родно место на повеќе познати личности: славниот ренесансен сликар Лука Кранах Постариот, барокниот архитект Максимилијан фон Велш, келтологот Јохан Каспар Цојс и Вирцбуршкиот епископ Јозеф Штангл.
Градот има речиси целосно зачуван градски ѕид и најголемата средновековна тврдина во Германија — крепоста „Розенберг“ (''Festung Rosenberg''). До неодамна тука се наоѓало седуштето на производителот аудио-видео опрема „Loewe“ (''Леве'').
Во Кронах се слеваат реките Хаслах, Кронах и Родах.
1 Историја
Во 1634 г. Триесетгодишната војна градот успешно се одбранил од шведската војска со помош на женското население.
За време на Првата светска војна во Кронах имало логор за заробени офицери.
Планински смок

Планински смок — неотровна змија од семејството на смоковите (''Colubridae'') која живее во Македонија, во северна и средна Европа и на исток до северен Иран. Постојат три подвида.
1 Опис
Двата пола во просек се долги 60 до 75 см. Во Шведска се забележани се две единки по 83 см, а во Русија е измерена единка долга 92 см.
На главата има една муцкена лушпа која е барем толку длабока колку што е широка, образувајќи триаголна вдлабнатина помеѓу меѓуносните лушпи (ретко ги двои). На темето има девет големи лушпи. Носната лушпа често е поделена. Има само една (ретко две) предочна и две задочни лушпи. Слепоочните лушпи се во распоред 2+2 или 2+3 (ретко 1+2). Има седум (ретко осум) горноуснените лушпи, од кои третата или четвртата и петтата се граничат со окото.
Средишниот дел од телото има 19 (ретко 17 или 21) реда грбни лушпи. За разлика од многу други змии што живеат на истото подрачје, лушпите им се мазни (не се засртени). Мажјаците имаат 150-164 стомачни лушпи, а женките имаат по 162–200. Чмарната лушпа е поделена (ретко цела), а подопашните лушпи се во парови. Мажјаците имаат по 54–70 подопашни лушпи, а женките по 40–76.
Шарата на долниот дел од телото е кафеава, сива или црвенкасто кафеава со два реда мали слабо забележливи точки долж грбот кон опашката. Во некои случаи, секој пар точки се спојува кај вратот neck area, образувајќи низа накрсни белези на грбот. Има и низа мошне слабо видливи точки долж страните на телото. Овие четири низи од точки се протегаат врз четири напоредни сенчести пруги кои исто така се протегаат по грбот и страните на телото.
Врз главата има темен белег кој често има облик на круна, што се одразува во научното име родот — ''Coronella'' („круничка“). Од секоја ноздра се протега релативно широка темна пруга, оди над окото и долж страните на главата и завршува зад вратот. Горноусните лушпи се белузлави, сивкасто бели или светлокафеави, напати со темни точки. Јазикот е црвенкасто кафеав или темноцрвен.
2 Биологија
Планинскиот смок се храни со помали животни, особено со други влекачи. Поголемиот плен го совладува со стегање (давење), но за разлика од вистинските удави, пленот не го убива на овој начин. Јајцата ги положува на топло место, закопувајќи ги во песок.
Во Британија живее само во вресишта.
3 Распространетост
Покрај Македонија, планинскиот смок се среќава во Англија, Франција, од Ниските Земји до северна Шпанија и Португалија, Германија, Норвешка и Шведска (на север сè до 63° СГШ), во Латвија, Литванија, Естонија, Швајцарија, Австрија, Италија со Сицилија (но без Корзика и Сардинија), западниот Балкан и Грција и европска Русија до 57° СГШ. Во Азија, планинскиот смок живее од Турција до Азербејџан, Грузија, Ерменија и северен Иран.
Во Финска, оваа змија се среќава само по островите на Оланд, а и таму е поретка.
4 Подвидови
Подвид, Опишал, Распространетост
''C. a. austriaca'', Laurenti, 1768
''C. a. acutirostris'', Malkmus, 1995
''C. a. fitzingeri'', Bonaparte, 1840, јужна Италија и Сицилија
5 Поврзано
* Вистински смокови
* Список на змии во Македонија
6 Галерија
Шемси Ахмед-паша

Шемси паша (|شمسي أحمد پاشا; умрел 5 март 1580 година) беше истакнат отомански благородник и Бејлербеј кој зазеде неколку високи позиции, служејќи во различни фази како османлиски генерален гувернер на провинции во Дамаск, Анадолија и Румелија.
1 Потекло
Роден во Болу, во отоманската провинција Анадолија, Шемси паша беше син на Мирза Мехмед Паша, од кнежевската династија ''Јандарогулар'', што царуваше во кнежевството на Ефлани, Кастамону и Синоп, и потомок на Шемседин Јаман Јандар Бег.
Неговата мајка беше şахниса султан од Отоманска династија, беше најстарата ќерка на şехзаде Абдула, син на отоманскиот султан Бајезид II Втори, син на Мехмед Освојувачот.
2 Живот
Подигнат во империјалната резиденција на тој период, Топкапи-сарај, Шемси Паша присуствуваше на престижната отоманска школа Ендерун, а во семејната традиција, учествуваше во разни отомански воени кампањи, особено опсадата на Шигетвир во 1566 година заедно со Сулејман Величествениот, покрај освојувањето од неколку тврдини низ цела Европа. За време на владеењето на Сулејман I, Шеми Паша служеше како Бејлербеј.
Широко познат како голем ловец, Шемси Паша беше назначен за ловечки придружник од султанот Мурад III.
По својата служба, тој го замолил реномираниот отомански империјален архитект Мимар Синан да изгради џамија и комплексот во близина на неговото главно седиште, палатата Шемси Паша на брегот на Босфор во Констанинопол. Theамијата на Шемси Паша е една од најмалите џамии на делата на Мимар Синан во градот, но сепак е една од најпознатите поради комбинација на неговите минијатурни димензии и локацијата на водата. Се споменува како главен пример на вештината на Мимар Синан во органски мешање на архитектурата со природниот пејзаж.
3 Потомство
Шемси Паша имаше три деца, од кои една ќерка и два сина:
Ќерка
Фахреннис Хатун
Синови
Махмуд Паша
Мустафа бег
5 Наводи
5 Наводи
* Kuran, Aptullah. 1986. Mimar Sinan. Istanbul: Hürriyet Vakıf Yayınları, p. 193–196.
* Gültekin, Gülbin. 1994. "Semsi Pasa Külliyesi." In Dünden Bugüne Istanbul Ansiklopedisi. Istanbul: Tarih Vakfi, VII, p. 158–159.
* Necipoglu, Gülru. 2005. The Age of Sinan: Architectural Culture in the Ottoman Empire. London: Reaktion Books, p. 452–498.
Договор на Насух-паша

Договорот на Насух-паша (|عهدنامه نصوح پاشا, |Nasuh Paşa Antlaşması) — мировен договор потпишан на 20 ноември 1612 година помеѓу Османлиското Царство и Сефевидското Царство, преку кој завршила првата фаза од Отоманско-персиската војна (1603–1618).
1 Заднина
Претходно, шахот Абас Велики морал да го потпише договорот од Цариград од 1590 година кога загубил територии во северозападниот дел на Иран и Кавказ. По решавање на сопствените локални проблеми тој чекал погоден момент кога да си ги врати изгубените територии, а како шанса му се укажала кога на османлискиот престол бил поставен 14-годишниот Ахмед I. Османлиите претходно војувале во долгата и исцрпувачка војна со Светото Римско Царство и имала серија од востанија во Анадолија.
2 Договор
Османлите и покрај тоа што во почетокот на војната имале успех, тие ги изгубиле своите команданти во Дијарбакир. Така Насух-паша морал да се согласи да потпише договор за прекин на војната.
Според договорот:
* Османлиското Царство се согласило да ги врати сите територии кои ги добиле со договорот од Цариград во 1590
* граничната линија станала линијата според договорот од Амасија од 1555 година
* за возврат Персија се согласила да плаќа годишен данок 59.000 килограми свила.
Карло Колоди

Карло Колоди (италијански: ''Carlo Collodi''; во Фиренца, на 24 ноември 1826 — Фиренца, на 26 октомври 1890) — италијански писател за деца, кој стекнал светска слава со својата книга „Пинокио“.
1 Животопис
Карло Колоди е псевдоним на Карло Лоренцини, новинар и писател, роден во Фиренца, во 1826 година. До својата седумнаесетта година учел во неколку религиозни училишта, а подоцна се стекнал со големо музичко и литературно образование. Исто така, тој зборувал повеќе светски јазици. Певдонимот Колоди за првпат го употребил во 1856 година, а веќе во седумдесеттите години на 19 век, редовно ги поптишувал своите книги со тоа презиме. Колоди е село помеѓу Лука и Пистоја, во кое се родила неговата мајка и каде тој поминал дел од детството. Колоди починал во Фиренца, во 1890 година, а бил погребан на гробиштата „Сан Минијато ал монте“ во Фиренца.
2 Творештво
Книжевната кариера, Колоди ја почнал на возраст од 20 години, кога започнал да пишува рецензии за каталогот на еден познат издавач од Фиренца. Подоцна пишувал рецензии за списанието „Музичка Италија“, кое во тоа време било меѓу најпознатите во Италија. За неколку години, Колоди станал познат новинар, пишувајќи за повеќе списанија, а и тој основал неколку списанија. Едно од нив било „Лампион“, кое било забрането во 1848 година, а обновено 11 години подоцна. Во текот на педесеттите години од XIX век, Колоди станал познат драматург и писател. Во 1876 година, Колоди почнал да пишува книги за деца и за брзо време, неговите дела станале основа на училишниот систем на штотуку формираната држава Италија. Познати дела за деца се: „Џанетино“, „Палчо“, „Првата аритметика на Џанетино“, „Граматиката на Џанетино“, „Патувањата на Џанетино низ Италија“, „Магичната ламба на Џанетино“ итн.
Во 1881 година, Колоди започнал да пишува за првите детски списанија во Италија. Така во „Детско списание“ излегла првата епизода од книгата „Авантурите на Пинокио“, со наслов „Приказна за една кукла“, а во истото списание биле објавени и други приказни, кои претставувале продолжение на приказната за Пинокио, а кои биле објавени во 1887 година, во збирката „Весели приказни“. Целокупните дела на Колоди, неговото семејство ги подарило на Националната библиотека во Фиренца, каде се чуваат до ден-денес. Истовремено, за промоција на неговите дела била формирана Националната фондација „Карло Колоди“.
Горан Ивановски

Горан Ивановски (1983, Скопје) — македонски театарски, филмски и телевизиски глумец.
1 Животопис
Горан Ивановски е роден во Скопје, а уште како дете се преселил САД, при што живее во Њујорк. Учел на колеџот за глума во Њујорк, а посетувал и колеџ за Шекспиров театар.
2 Кариера
Ивановски играл во неколку кратки филмови, имал улоги во неколку долгометражни филмови, а се појавил и во една епизода на серијата "Закон и ред". Една година поминал во Македонија како дел од тв-серијата "Збогум Румелија", која се снимала во Битола. Играл и во филмот на Александар Поповски "Збогум на 20-тиот век", а има остварено повеќе од 20 театарски улоги. За претствата "Осамениот Запад на Мартин Мекдона", во која го игра постариот брат Колман Конор, тој бил номиниран за наградата на Њујоршката фондација за иновативен театар, во категоријата "најдобра главна улога во претстава".
Вока пипл

Вока пипл (англиски: ''The Voca People'') е музичка група, која изведува вокална музика (''a capella''). Групата е осована во Израел, но музичарите се од различни делови на светот. Членовите на групата се на возраст од 25 до 60 години. Во своите настапи, тие го комбинираат а капела пеењето со модерниот битбокс, кој ги имитира звуците на тапани, труби, гитари и музички ефекти, а сето тоа без поддршка на никаков музички инструмент. Во своите настапи, тие внесуваат многу хумор и ја анимираат и публиката. За себе, тие велат дека потекнуваат од далечната планета „Вока“, каде жителите не зборуваат, туку комуницираат преку пеењето. Нивното мото е „Животот е музика и музиката е живот“.
Првото видео на групата, објавено на „Јутјуб“ во 2009 година, имало повеќе од 5 милиони прегледувања. Настапувале цела година на „Оф-Бродвеј“ сцената во Њујорк, а во 2012 година, тие ја освоиле наградата „Locile Lortel“ за „извонредно алтернативно доживување“. Групата има настапувано во повеќе од 25 земји, а на 1 август 2014 година, таа настапила и во Македонија, во рамките на фестивалот „Охридско лето“.
Раскази од другиот џеб

Раскази од другиот џеб (чешки: ''Povídky z druhé kapsy'') — збирка раскази од чешкиот писател Карел Чапек, оригинално објавена во 1929 година, додека македонското издание е објавено на 2012 година од издавачката куќа “Темплум”. Преводот од чешки јазик го направил Диме Митревски.
1 Технички податоци
Збирката е издадена како 102 книга во рамките на библиотеката “Магма”, со финансиска поддршка од Програмата за култура (2007-2013) на Европската Унија. Каталогизацијата е извршена во Националната и универзитетска библиотека Св. Климент Охридски - Скопје и ја носи ознаката 821.162.3-32. Книгата има 194 страници, на предната корица е ставена слика на Пет Пери, додека на задната корица е даден кус опис на делото и куса биографија на авторот.
2 Содржина
Збирката содржи 24 раскази на Чапек, а на крајот од книгата е дадена хронологија на животот на Чапек, попис на неговите изданија, како и осврт врз неговото творештво. Во збирката се поместени следниве раскази:* Украдениот кактус
* Расказот на стариот криминалец
* Исчезнувањето на господин Хирш
* Чинтамани и птици
* Сефџии и паликуќи
* Украденото убиство
* Случајот со детето
* Грофицата
* Историјата на диригентот Калина
* Смртта на баронот Гандара
* Приказните на брачниот измамник
* Балада за Јурај Чуп
* Расказот за загубената нога
* Вртоглавица
* Ушна исповед
* За крадецот лиричар
* Судот на господин Хавлен
* Игла
* Телеграма
* Мажот што не можеше да спие
* Збирка на марки
* Обично убиство
* Поротник
* Последните ствари на човекот.
3 За збирката
За збирката “Раскази од другиот џеб”, самиот Чапек изјавил: “Овие раскази се стимулирани од литературен мотив, од проблемот на колоквијалниот јазик, разговорниот јазик во сите негови нијанси”. Во оваа збирка, Чапек ја достигнал кулминацијата на раскажувачката техника. Од разговорниот јазик ги презел елементите на авантуристичкиот роман и детективските приказни и во таа форма ги вметнал моќните психолошки истражувања на судбините на обичните луѓе. Во расказите, тој ги истражува поимите на злосторството и правдата, па дури и самата вистина.
Тернеузен

Тернеузен (|Terneuzen) — град и општина во југозападниот дел на Холандија, во покраината Зеланд, во средина на Зеландска Фландрија. Со повеќе од 55.000 жители, таа е најнаселената општина во Зеланд.
1 Населени места
Тернеузен (население: 24.150), Аксел (8.274), Сас ван Гент (4.000), Замслаг (3.018), Хук (3.000), Кувахт (2.700), Слуискил (2.700), Филипине (2.200), Вестдорпе (2.028), Бирвлит (1.671), Зуидорпе (1.000), Зандстрат (379), Спуи (300), Оверслаг (250).
2 Град Тернеузен
Градот Тернеузен се наоѓа на јужниот брег на естуарот на Западна Шелда. До остатокот на Холандија може да се стигне преку тунелот „Западна Шелда“ отворен во март 2003 година. Тернеузен не е поврзан со остатокот на Холандија со железница — иако фабриката Дау Кемикал е опслужувана од единствената товарна железничка линија до Гент во Белгија (патничката железничка линија до Тернеузен била укината во 1951 година).
Првпат бил споменат во 1325 година, Тернеузен бил стратешко пристаниште до Гент, во денешна Белгија. Денес, Каналот Гент-Тернеузен е сè уште важна бродска рута. Пристаништето во Тернеузен е третото најголемо во Холандија, по оние во Ротердам и Амстердам. Најголемата фабрика на Дау Кемикал Компани надвор од САД е сместена во Тернеузен, на западната страна на Каналот Гент-Тернеузен.
Традицијата вели дека Тернеузен некогаш бил дом на легендарниот Летачки Холанѓанин, Ван дер Декен, капетан кој го опцул Господ и бил проколнат засекогаш да плови по морето, како што е опишано во романот „Фантомски брод“ од Фредерик Марјат и операта „Летачки Холанѓанин“ на Рихард Вагнер.
Добил градски права во 1584 година. Пред 1877 година, градот често бил нарекуван Незен.
3 Познати жители
* Сандра Рулофс — поранешна прва дама на Грузија
* Лодевејк ван ден Берг — астронаут
* Клас де Врис — композитор
* Жак Хамелинк — романописец, поет и литературен критичар
* Ерик де Брујн — филмски режисер
* Ерик ван Даме — холандски економист
Инвазија (филм)

„Инвазија“ е филм во режија на Оливер Хиршбигел. Главните улоги ги толкуваат: Никол Кидман, Даниел Крејг и Џереми Нортем.
1 Содржина
Огромна експлозија го осветлува небото од Далас до Вашингтон, распарчувајќи го спејс-шатлот „Патриот“, чии делови се распрснуваат низ целата територија на САД. Притоа се појавуваат приказни за некоја чудна супстанција, која е отпорна на најголемиот студ во Вселената и на огромната топлина од внатрешноста на Земјата.